Marita van der Vyver, Author at LitNet
Marita van der Vyver is in Bellville gebore, waar sy haar laerskooljare deurgebring het. Sy was in Pretoria en Nelspruit op hoërskool en in haar matriekjaar, die Afrikaanse Eeufeesjaar 1975, het sy in 'n landwye kompetisie 'n studiebeurs vir vier jaar losgedig. Sy is na Stellenbosch, waar sy onder DJ Opperman gestudeer en in 1978 'n BA met Afrikaans en Frans verwerf het. In 1979 het sy honneurs in joernalistiek cum laude verwerf, en 'n paar jaar later, as deeltydse student, 'n meestersgraad in joernalistiek met 'n tesis oor die vrou in die Afrikaanse pers. Ná universiteit het sy 'n jaar oorsee gewerk. Met haar terugkeer het sy as verslaggewer by Die Burger gewerk, daarna as kopieskrywer by Leserskring en nog later as artikelskrywer by Sarie. In 1987 het sy vryskut begin werk om meer tyd vir skryf te hê. Haar debuutwerk, die jeugverhaal Van Jou Jas (1982), is bekroon met 'n beginnersprys in 'n wedstryd van Tafelberg en Sarie. Haar volgende twee jeugboeke, Tien vir 'n vriend (1987) en Eenkantkind (1991), was albei Sanlam-finaliste, en laasgenoemde is ook bekroon met die ATKV-prys vir Jeuglektuur. Haar jongste jeugboek, Die ongelooflike avonture van Hanna Hoekom, wat in 2002 verskyn het, is aangewys as IBBY (International Board on Books for Young People) se Afrikaans Honour Book vir 2004 en word tans in Engels vertaal. Haar eerste roman vir volwassenes, Griet skryf 'n sprokie, het in 1992 verskyn en was 'n sensasie en 'n blitsverkoper. Die roman is bekroon met die ATKV-prys, die M-Net-boekprys en die Eugène Marais-prys. Dit is wêreldwyd vertaal, onder meer in Engels, Nederlands, Duits, Frans, Italiaans, Spaans en Sweeds. Die regte is onlangs aan 'n uitgewer in Ysland verkoop en dit is ook die eerste Afrikaanse boek wat in Chinees vertaal is. Haar volgende roman, Die dinge van 'n kind (1994), is ook in Engels, Duits en Nederlands vertaal. Albei romans is verwerk tot toneelstukke wat by die Klein Karoo Nasionale Kunstefees opgevoer is. Wegkomkans en Griet kom weer is onderskeidelik in 1999 en 2001 gepubliseer en laasgenoemde word tans in Engels, Nederlands en Duits vertaal. Haar volgende roman, Vergenoeg, het in Oktober 2003 verskyn en die regte is reeds deur 'n Duitste uitgewer aangekoop. Foto: Francois Pistorius
Marita van der Vyver Menings 2018-05-15
"Daarom gaan ek nou soos ’n nuweling by ’n Alkoholiste Anoniem-vergadering opstaan en in die openbaar verklaar: 'My naam is Marita en ek is 60.'"
Marita van der Vyver Seminare en essays 2018-01-23
"En tog ondersteun ek ’n beweging soos #MeToo of Hollywood se Time's Up-veldtog of die massiewe vroue-optogte die afgelope naweek oral in die VSA, want dit maak dit vir miljoene vroue moontlik om te begin droom dat ons ten minste die toekoms kan verander."
Wat is op jou bedkassie? Marita van der Vyver antwoord
Marita van der Vyver Boeke en skrywers 2017-12-22
LitNet het aan ’n paar lesers gevra watter boek of boeke wag op hul bedkassie vir die rustyd tussen Kersfees en Nuwejaar. Lees Marita van der Vyver se antwoord.
"Maar ek dink tog tieners het ’n emosionele intensiteit wat die meeste volwassenes iewers langs die pad verloor. En as jy vir tieners wil skryf, is die grootste uitdaging miskien om hierdie emosionele intensiteit te bly voel."
Misverstand – ’n gesprek met Marita van der Vyver
Marita van der Vyver, Naomi Meyer Skrywersonderhoude 2017-03-01
"En ek soek nuwe uitdagings met elke stuk skryfwerk wat ek aanpak: ’n ander genre, ’n ander aanslag, iets wat my bang maak voor ek begin skryf."
Marita van der Vyver oor Donald Trump en hierdie 9/11
Marita van der Vyver Menings 2016-11-10
"Hierdie 9de dag van die 11de maand word reeds deur baie mense 'n tweede Nine Eleven genoem, vir Amerika en vir die res van die mensdom."
In die bed met Bibi en Marita
Marita van der Vyver, Bibi Slippers, Naomi Meyer TV 2016-08-25
Bibi Slippers en Marita van der Vyver verklap leesgeheime vanuit die slaapkamer.
"Skrywers is die optellers en die bekykers van idees waaroor ander mense elke dag loop."
Marita van der Vyver oor André P Brink by die Afrikaanse Kultuurfees Amsterdam
Marita van der Vyver NeerlandiNet 2016-04-14
"Omtrent 20 jaar later, in 1994, het ek een van my eerste romans geskryf oor 'n groep wit tieners wat in die jare 70 in 'n swoel, wit gekkeparadys in die Laeveld lewe. Ek het toe reeds, op 'n beskeie manier, probeer hulde bring aan André Brink en wat hy vir my en ander lesende Afrikaanse jongmense beteken het. Die boek was Die dinge van 'n kind, wat binnekort heruitgegee word ..."
'n Droewe dag vir die spinnekoppe van Mars
Marita van der Vyver In memoriam 2016-01-13
"Ons het David Bowie al dansend gevolg, soos die kinders van Hamlin die magiese rottevanger gevolg het, waarheen hy ons ook al wou lei."
Marita van der Vyver se woord van die jaar 2015
Marita van der Vyver LitNet se Afrikaanse woord van die jaar 2016 2015-11-30
Wat is Marita van der Vyver se #litnetwoord2015?
Soms is woorde nie genoeg nie
Marita van der Vyver Seminare en essays 2015-11-16
Marita van der Vyver skryf vanuit Frankryk oor haar gesin en die Parys-aanslae.
“Wat kan ek doen om my kind lief te maak vir lees?”
Marita van der Vyver Boeke en skrywers 2015-06-18
"Dink aan jou kind se boeke soos aan jou kind se kos. Laat haar toe om soms haar eie kos te kies, al laat dit jou gril of al dink jy dis erg ongesond. Maar leer haar deur jou eie voorbeeld om beter te eet."
Marita van der Vyver Skryfkompetisies 2015-04-02
"Met die retoerreis moes ek weer 'n volle dag in Doha wag - maar hierdie keer het ek volstrek geweier om die lughawegebou te verlaat. "
Marita van der Vyver se ses bestes
Marita van der Vyver 2012-01-24 Hierdie week kies Marita van der Vyver haar gunsteling-kuierplekke op die wêreldwye Web.